Kedy? **06.01.2020**  Kde? **Trstená**

**VIAC pre rodinu**

Grantový program pre všetkých, ktorí chcú pomôcť rodinám a jednotlivcom ohrozených nepriaznivou životnou situáciou.

Mnohí z nás poznajú vo svojom okolí rodinu či jednotlivca, ktorí sa nepriazňou osudu ocitli v sociálnej či materiálnej núdzi. Môže to byť zapríčinené zdravotným postihnutím člena rodiny, vážnou život ohrozujúcou chorobou či nezvládnutím akejkoľvek formy závislosti. Prípadne ide o neúplné rodiny, ktorým chýbajú prostriedky na zabezpečenie ich základných potrieb, ako sú jedlo, oblečenie, teplo ...

Sú to rodiny, s ktorými sa stretávame denne v škole, v práci, na ulici... O svojich problémoch možno nehovoria nahlas, ale ich život je spojený s námahou, trápením a starosťami. Napriek tomu žijú, snažia sa a veria, že môže byť lepšie...

Preto firma GARBIAR Stavebniny s.r.o a V.I.A.C. – Inštitút pre podporu a rozvoj mládeže spoločne vytvorili grantový program, do ktorého sa môžete zapojiť aj vy! Firma GARBIAR Stavebniny s.r.o. už štvrtý rok poskytla finančné prostriedky na podporu „našich rodín“, čiže rodín, z okresu Tvrdošín a Námestovo. Vďaka jej nezištnému prístupu sme za roky **2016** - **2018** podporili **68 rodín** celkovou sumou **15 300€**.

O grant môže požiadať jednotlivec alebo kolektív pre konkrétnu rodinu, ale aj samotná rodina pre seba.

**Žiadať môžete iba vyplnením online žiadosti, ktorú nájdete TU** <https://viac.typeform.com/to/CEj78H>

**Program otvárame 01.12. 2019. Uzávierka podávania žiadostí je 06.01. 2020 do 24.00 hod.**

Všetky prijaté žiadosti posúdime a vybrané žiadosti podporíme v **max. výške 300 eur**. Žiadatelia kladne posúdených žiadostí budú informovaní mailom.

**Podrobnejšie informácie nájdete TU** **(hypert. Odkaz na Grant VIAC podrobnejšie podmienky)**